پرزیدنت رجب طیب اردوغان، جمهوریتین قوروجوسو غازی مصطفی کمال آتاتورکون وفاتی‌نین 81. ایلی سببین‌دن مساژ یایینلادی.
پرزیدنت اردوغان مساژیندا، غازی مصطفی کمال آتاتورکو، ابدیته ایرتیحا‌لی‌نین 81. جی ایلده حؤرمتله یاد ائتدیگینی ایفاده ائده‌رک، عزیز میللتیمیزین و بوتون دونیانین تقدیرینه مظهر اولموش بیر لیدر اولان غازی‌نی آنلاما‌لی، میللی ایراده عاشیغی بیر شخصیت ، بیر اینسان اولا‌راق گنج‌لریمیزه و اوشاق‌لاریمیزا ایضاح ائتمه‌لی؛ یاشانان چتین‌لیک‌لری و وئریلن بنزرسیز موباریزه‌نی اونوتما‌دان، بیرلیک و برابرلیک ایچینده گله‌جک یولوندا یان‌دیریلان مشعلی یئنی نسیل‌لره امانت ائتملیگیک. ایفاده‌لرینی ایستیفاده ائتدی.
تورک میللتی‌نین، شهیدلرین قان‌لاری و غازی‌لری فداکارلیقلارییلا ساوونولان بو وطن و بایراغی، سون‌سوزا قدر قوروماغا قرارلی اولدوغونو وورغولایان اردوغان، تورکیه جمهوریتینین، کئچمیشین‌دن آلدیغی گوجله بوتون اؤنلمه تشببوس‌لرینه باخمایا‌راق گوجلو آددیم‌لارلا ایرلیلمه‌نی و بؤیومگی داوام ائتدیردیگینی بیلدیردی.
اردوغان، مساژیندا ​​بو ایفاده‌لره یئر وئردی:
گله‌جه‌یه هر زامانکین‌دن داها بؤیوک بیر اومیدله، داها بؤیوک بیر قطعیتله گئدرکن بیزلر ده بو گون، غازی مصطفی کمال آتاتورکون ان بؤیوک اثریم دئدیگی جمهوریتمیزه صاحب چیخیر، اؤلکه‌میزی داها ایره‌لییه داشییا‌جاق آددیم‌لاری قورخما‌دان، یورولما‌دان حیاتا کئچیریریک. بو دوشونجه‌لرله، وفاتی‌نین 81. ایل دؤنومونده جمهوریتمیزین بانی‌سی غازی مصطفی کمال آتاتورک و سیلاح یولداش‌لاری ایله وطنیمیز اوغروندا فداکارجاسینا شهید و غازی اولان بوتون قهرمان‌لاریمیزی بیر دفعه داها رحمتله، مینتله یاد ائدیرم.
